text: [{"text_idx": "#000001", "text": "Bloomberg: Ty\u0301skland skal ny\u0301ta meira enn 7.000 milliardir til at tryggja orkuveitingina"}, {"text_idx": "#000002", "text": "Ty\u0301skland skal \u00f8kja orkuframlei\u00f0sluna vi\u00f0 a\u0301lei\u00f0 250 gigawattum fram til 2030. Landi\u00f0 skal taka 43 fo\u0301tbo\u0301ltsvallir av so\u0301lorku i\u0301 ny\u0301tslu um dagin og fleiri enn 30 vindmyllulundir um vikuna fram til 2030, skrivar Bloomberg m.a."}, {"text_idx": "#000003", "text": "Ty\u0301skland hevur sett meira enn 260 milliardir evrur -- ta\u00f0 er a\u0301lei\u00f0 1934 milliardir kro\u0301nur -- av til at b\u00f8ta um bra\u0301\u00f0feingis va\u0301\u00f0an i\u0301 orkukreppuni, sum rakti eftir at Russiska hermegin fo\u0301r inn i\u0301 Ukraina, men ein varandi haldf\u00f8r loysn er munandi dy\u0301rari, um ta\u00f0 yvirh\u00f8vur ber til, skrivar Bloomberg."}, {"text_idx": "#000004", "text": "Pri\u0301surin fyri at framti\u0301\u00f0artryggja ty\u0301sku orkuveitingina ljo\u0301\u00f0ar i\u0301 l\u00f8tuni upp a\u0301 meira enn 1 trillio\u0301n dollarar, tvs meira enn 7000 milliardir kro\u0301nur, sum skulu ny\u0301tast innan 2030, um ma\u0301lini skulu r\u00f8kkast, samb\u00e6rt Bloomberg. Hetta umfatar at dagf\u00f8ra streymveitingnarlinjuneti\u00f0 og mest av \u00f8llum um ny\u0301ggja framlei\u00f0slu, sum skal taka yvir eftir at kol- og kjarnorkuverkini vera tikin av, samstundis sum eftirspurningurin \u00f8kist fra\u0301 elbilum og el-hitaskipanum, og samstundis sum landi\u00f0 skal halda ve\u00f0urlagssa\u0301ttma\u0301larnar."}, {"text_idx": "#000005", "text": "Umskifti\u00f0 fer at krevja at \u00f8ki vi\u00f0 so\u0301lorkupanelum ver\u00f0a sett upp, svarandi til 43 fo\u0301tbo\u0301ltsv\u00f8llir og 1.600 hitapumpur, um dagin. Harumframt krevjast 27 ny\u0301ggjar vindmyllulundir a\u0301 landi og 4 offshore vindmyllulundir at vera bygdar hv\u00f8rja viku, hetta samb\u00e6rt einum ynskilista, sum Olaf Scholz, kanslari, leg\u00f0i fram i\u0301 sambandi vi\u00f0 eina vitjan a\u0301 h\u00f8vu\u00f0ss\u00e6tinum hja\u0301 Volkswagen herfyri."}, {"text_idx": "#000006", "text": "\u201cHetta er eitt sto\u0301rt tak at fara undir \u2014 kanska ta\u00f0 sto\u0301rsta si\u0301\u00f0ani endurbyggingina av Ty\u0301sklandi,\u201d seg\u00f0i varakanslarin, Robert Habeck, sum umsitur ve\u00f0urlags- og orkuma\u0301l."}, {"text_idx": "#000007", "text": "Enn er langt a\u0301 ma\u0301l vi\u00f0 orkuskiftinum i\u0301 Ty\u0301sklandi"}, {"text_idx": "#000008", "text": "A\u0301lei\u00f0 250 gigawatt av ny\u0301ggjum kapasiteti ma\u0301 setast upp a\u0301\u00f0renn 2030 \u2014 ta\u0301 i\u00f0 rokna\u00f0 ver\u00f0ur vi\u00f0, at t\u00f8rvurin ver\u00f0ur a\u0301lei\u00f0 ein tri\u00f0jing st\u00f8rri enn nu\u0301."}, {"text_idx": "#000009", "text": "Fyri at seta t\u00f8lini i\u0301 perspektiv, so er kravda \u00f8kingin no\u0301g miki\u00f0 til at f\u00f8\u00f0a \u00f8ll hu\u0301sarhaldini vi\u00f0 teimum 448 millio\u0301nun i\u0301bu\u0301gvunum i\u0301 ES vi\u00f0 streymi."}, {"text_idx": "#000010", "text": "Ny\u0301ggju framlei\u00f0slueindirnar vera eftir \u00e6tlan ein blandingur av varandi orkukeldum og gass-orkuverkum, sum ein dag m\u00f8guliga kunnu broytast til at koyra upp a\u0301 hydrogen."}, {"text_idx": "#000011", "text": "Men hetta er ein langur vegur at fara. Stjo\u0301rnin hevur ju\u0301st bo\u00f0a\u00f0 fra\u0301, at hon i\u0301 a\u0301r fer at fyrireika u\u0301tbjo\u0301\u00f0ingartilfar i\u0301 samband vi\u00f0 gassorkuverk, sum skulu kunna veita ein ti\u0301ggindapart av t\u00f8rvinum. Og i\u0301 sambandi vi\u00f0 varandi orku, so kann ta\u00f0, at seta upp eina einstaka vindmyllu, taka upp til sjey a\u0301r, a\u0301\u00f0renn ney\u00f0ugu loyvini eru fingin i\u0301 hu\u0301s, samb\u00e6rt somu grein i\u0301 Bloomberg."}, {"text_idx": "#000012", "text": "Kemiski risin BASF hevur bo\u00f0a\u00f0 fra\u0301, at \u00e6tlanin er at siga 2.600 fo\u0301lkum u\u0301r starvi vegna try\u0301st a\u0301 fyrit\u00f8kuna fra\u0301 orkukreppuni. Fyrit\u00f8kan hev\u00f0i hall i\u0301 seinnu ha\u0301lvu i\u0301 fj\u00f8r og letur aftur fleiri av mest orkukrevjanri framlei\u00f0slunum, hari\u0301millum tv\u00e6r ammoniakk fabrikkir og attengdar kunstt\u00f8\u00f0fabrikkir."}, {"text_idx": "#000013", "text": "\u201cH\u00f8gu orkupri\u0301sirnir leggja eina eyka byr\u00f0u a\u0301 kappingarf\u00f8ri\u00f0 og m\u00f8guleikarnar at skapa eitt avlop i\u0301 Europa,\u201d seg\u00f0i forstjo\u0301rin Martin Brudermueller, samb\u00e6rt Bloomberg. Hann nevndi eisini \u201cov no\u0301gvar og stirvnar regluger\u00f0ir, umframt seina og bu\u0301rokratiskar loyvisvi\u00f0ger\u00f0ir.\u201d"}, {"text_idx": "#000014", "text": "Ein av kjarnutrupulleikunum hja\u0301 Ty\u0301sklandi, eru politisku \u00e6tlanirnar at taka av a\u0301vi\u0301sar orkuformar (fyrst kol og kjarnorku) uttan at hava eina grei\u00f0a \u00e6tlan fyri hvussu farast skal fram at u\u0301tvega a\u00f0ra orku. Seinastu try\u0301 kjarnorkuverkini i\u0301 landinum ver\u00f0a l\u00e6st um mi\u00f0an apri\u0301l, og nu\u0301 \u00e6tlar landi\u00f0 s\u00e6r at skunda undir \u00e6tlanina at gevast vi\u00f0 kolorku fram i\u0301mo\u0301ti 2030."}, {"text_idx": "#000015", "text": "Uttan kjarnorku og kol sum orkukeldur, og uttan sto\u0301ru natu\u0301rgassveitingarnar u\u0301r Russlandi er Ty\u0301skland fari\u00f0 i\u0301 holt vi\u00f0 eina skundbygging av mo\u0301tt\u00f8kust\u00f8\u00f0um fyri at taka i\u0301mo\u0301ti ti\u0301 dy\u0301rara flo\u0301tandi LNG-gassinum, solei\u00f0is at landi\u00f0 kann tryggja s\u00e6r no\u0301g miki\u00f0 av orku til i\u0301dna\u00f0in, sum er avgerandi fyri bu\u0301skapin i\u0301 landinum. Samstundis ver\u00f0ur rokna\u00f0 vi\u00f0 at elbilar, hitapumpur og elektrolysarar til at framlei\u00f0a hydrogen fara at \u00f8kja um t\u00f8rvin vi\u00f0 eini 33%, solei\u00f0is at komi\u00f0 ver\u00f0ur upp a\u0301 750 terawatt ti\u0301mar i\u0301 2030."}, {"text_idx": "#000016", "text": "Ty\u0301skland ver\u00f0ur eisini noytt at finna eina loysn a\u0301 trupulleikanum at framlei\u00f0a elorku ta\u0301 i\u00f0 vindur og so\u0301l ikki eru t\u00f8k. Fyribils\u00e6tlanin hja\u0301 stjo\u0301rnini inniber at byggja ny\u0301ggj gassorkuverk, sum seinni kunnu koyra upp a\u0301 hydrogen, men ta\u00f0 er trupult at finna i\u0301leggjarar, sum vilja fara undir sli\u0301kar kostna\u00f0armiklar verk\u00e6tlanir."}, {"text_idx": "#000017", "text": "\u201cUndir verandi umst\u00f8\u00f0um kann ikki roknast vi\u00f0 at no\u0301g miki\u00f0 av i\u0301leggjarum fa\u0301ast,\u201d seg\u00f0i Veronika Grimm, sum er limur i\u0301 bu\u0301skaparra\u0301\u00f0num, sum ra\u0301\u00f0gevur stjo\u0301rnina. Manglandi i\u0301l\u00f8guhugurin kemst av o\u0301tryggleika i\u0301 orkumarkna\u00f0unum og o\u0301grei\u00f0um regluger\u00f0um, leg\u00f0i hon afturat."}, {"text_idx": "#000020", "text": "Bloomberg: Ta\u00f0 fer at taka fleiri a\u0301r hja\u0301 Ty\u0301sklandi at javna missin av russiskum gassi"}, {"text_idx": "#000021", "text": "Heimsins st\u00f8rsti kemiski framlei\u00f0slumi\u00f0depil, BASF i\u0301 Ty\u0301sklandi, kann ver\u00f0a noyddur at steingja vegna gassmangul"}, {"text_idx": "#000023", "text": "28. februar fylti Hinvegin 1 a\u0301r. A\u0301lei\u00f0 300 greinar umframt video vi\u00f0 samanumt\u00f8kum og poddvarpi er ta\u00f0 blivi\u00f0 til higartil.Vit hava hv\u00f8rki ly\u0301singar ella kr\u00f8v um haldaragjald a\u0301 si\u0301\u00f0uni. Ta\u00f0 er ti\u0301 at vit gjarna vilja hava tilfari\u00f0 fra\u0301 okkum at si\u0301ggjast og lesast so vi\u0301\u00f0a sum gj\u00f8rligt.I\u0301sta\u00f0in livir Hinvegin av stu\u00f0li fra\u0301 privatperso\u0301num, sum halda, at okkara arbei\u00f0i hevur ty\u0301dning og er vert at stu\u00f0la.Um tu\u0301 eisini hevur hug at hja\u0301lpa okkum at reka og menna hinvegin, so h\u00f8vdu vit veri\u00f0 sera takksom, um tu\u0301 vildi hja\u0301lpt okkum at halda arbei\u00f0i\u00f0 koyrandi vi\u00f0 antin at lata eina fasta ma\u0301na\u00f0arliga upph\u00e6dd, ella vi\u00f0 at gera eina eingangs flyting a\u0301 konto nr 9865 1039800."}, {"text_idx": "#000025", "text": "Mest lisi\u00f0 a\u0301 Hinvegin Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti Uttanlands KVO\u0308KING i\u0301 summarfri\u0301 Innanlands Her er ny\u0301ggjasta pra\u0301ti\u00f0 vi\u00f0 Eivind Jacobsen Innanlands Hvat siga \u201cni\u00f0url\u00e6singar-skj\u00f8lini\u201d okkum Uttanlands Bloomberg: Ty\u0301skland skal ny\u0301ta meira enn 7.000 milliardir til at tryggja orkuveitingina Uttanlands Sta\u00f0fest enn einafer\u00f0: Munnbind gera ongan mun fyri koronu ella influensu Uttanlands Sveisarar krevja fo\u0301lkaatkv\u00f8\u00f0u um at varveita rei\u00f0an pening Uttanlands Videos Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum tekstiUttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands"}, {"text_idx": "#000026", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti Uttanlands KVO\u0308KING i\u0301 summarfri\u0301 Innanlands Her er ny\u0301ggjasta pra\u0301ti\u00f0 vi\u00f0 Eivind Jacobsen Innanlands Hvat siga \u201cni\u00f0url\u00e6singar-skj\u00f8lini\u201d okkum Uttanlands Bloomberg: Ty\u0301skland skal ny\u0301ta meira enn 7.000 milliardir til at tryggja orkuveitingina Uttanlands Sta\u00f0fest enn einafer\u00f0: Munnbind gera ongan mun fyri koronu ella influensu Uttanlands Sveisarar krevja fo\u0301lkaatkv\u00f8\u00f0u um at varveita rei\u00f0an pening Uttanlands"}, {"text_idx": "#000031", "text": "Sveisarar krevja fo\u0301lkaatkv\u00f8\u00f0u um at varveita rei\u00f0an pening"}]